Gregorio Fernández
Gregorio Fernández, Gregorio Hernández, 1575/1576-1636, spansk billedhugger. Gregorio Fernández udførte en bemalet træskulptur af Den døde Kristus (ca. 1605, Kapucinerklostret, El Pardo), præget af en realisme og interesse for den fysiske lidelse, som også karakteriserer hans såkaldte pasos, store polykrome figurer til at bære i procession i påsken.
Gregorio Fernández udførte altertavler til bl.a. San Miguel-kirken (1606) i Valladolid, hvor han virkede det meste af sit liv.
Læs mere om spansk billedkunst.